חיילי או"ם נתפסו בגבול לבנון כשהם מנסים להבריח חפיסות סיגריות בשווי חצי מליון ש"ח תוך העלמתם מבודקי המכס במעבר הגבול. בודקי המכס וגורמים שונים בצה"ל הצליחו לסכל את ניסיון הברחה.

בתחילת השבוע פרסמה רשות המיסים כי ארבעה רכבים של האו"ם, שעברו במעבר ראש הנקרה ובתוכם ארבעה חיילי או"ם, עוררו את חשדם של בודקי המכס.

אחד מבודקי המכס התעקש לבדוק את אחד הרכבים שיושביו טענו בתוקף כי הוא איננו ניתן לפתיחה. לאחר שהתעקש ואכן נפתח הרכב לבדיקה התברר כי ברכב הוסלקו 20,000 חבילות הסגריות.

חיילי האו"ם החביאו את הסגריות בחללים שונים בין קירות הרכב וככל הנראה התכוונו למכור את הסגריות או להעביר אותם לגורם כל שהוא בשטח ישראל.

גובה המכס במעברי הגבול, אופיר זילברמן, מסר "כי מדובר באירוע חמור ביותר במהלכו נעשה שימוש ברכבי הארגון לצורך ההברחה".

עוד נמסר כי "מינהל המכס זוכה לשיתוף פעולה מלא ממטה כוח האו"ם, אשר פועל מידית לגירוש החיילים המעורבים ולהמשך הטיפול המשפטי בהתאם וכמו כן החקירה נמשכת".